ddrg/super_eurlex huggingface dataset:
A Bizottság 1812/97/EK rendelete

(1997. szeptember 19.)

a Kombinált Nómenklatúrának az egyes tejtermékekre vonatkozó módosítását követően a 804/68/EGK rendelet és más rendeletek módosításáról szóló 2931/95/EK rendelet helyesbítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 3209/89/EGK rendelettel [1] módosított, a mezőgazdasági termékekre használt közös vámtarifa szerinti nómenklatúra kiigazítására vonatkozó eljárásáról szóló, 1979. február 5-i 234/79/EGK tanácsi rendeletre [2] és különösen annak 2. cikke (1) bekezdésére,

tekintettel a legutóbb az 1587/96/EK rendelettel [3] módosított, a tej-és tejtermékpiac közös szervezéséről szóló, 1968. június 27-i 804/68/EGK tanácsi rendeletre [4] és különösen annak 13. cikke (3) bekezdésére, valamint 17. cikke (14) bekezdésére,

mivel a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendelet I. mellékletét módosító, 1995. október 10-i 2448/95/EK bizottsági rendelet [5] megváltoztatta egyes tejtermékek kódját 1996. január 1-jétől;

mivel a 2931/95/EK bizottsági rendelet [6] módosította a fent említett KN-kódok változtatása által érintett rendeleteket, ideértve a 804/68/EGK rendeletet is; mivel egy KN-kód kimaradt ennek a rendeletnek a módosításából; mivel ennélfogva azt 1996. január 1-jei hatállyal be kell illeszteni;

mivel az e rendeletben előírt intézkedések összhangban állnak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2931/95/EK rendelet 1. cikkének (4) bekezdésében a harmadik francia bekezdés helyébe a következő rendelkezés lép:

"– az

ex19019090

KN-kód utáni bejegyzés helyébe a következő rendelkezés lép:

KN-kód | Árumegnevezés |

19019091 | – – –Tejzsír-, szacharóz-, izoglükóz-, szőlőcukor- vagy keményítőtartalom nélkül vagy kevesebb mint 1,5 % tejzsír, 5 % szacharóz (beleértve az invertcukrot is) vagy izoglükóz, 5 % szőlőcukor vagy keményítőtartalommal, kivéve a 0401–0404 kód alá tartozó árukból készült por alakú élelmiszerkészítményeket |

19019099 | – – –Egyéb" |

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 1996. január 1-jétől kezdődő hatállyal kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. szeptember 19-én.

a Bizottság részéről

Franz Fischler

a Bizottság tagja

[1] HL L 312., 1989.10.27., 5. o.

[2] HL L 34., 1979.12.9., 2. o.

[3] HL L 206., 1996.8.16., 21. o.

[4] HL L 148., 1968.6.28., 13. o.

[5] HL L 259., 1995.10.30., 1. o.

[6] HL L 307., 1995.12.20., 10. o.

--------------------------------------------------
A Tanács 782/98/EK rendelete

(1998. április 7.)

a földközi-tengeri halászati erőforrások védelme érdekében bizonyos technikai intézkedések megállapításáról szóló 1626/94/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a halászat és az akvakultúra közösségi rendszerének létrehozataláról szóló, 1992. december 20-i 3760/92/EK tanácsi rendelet [4] 2. cikke értelmében a közös halászati politika általános célkitűzése a tengeri élő erőforrások védelme és megóvása;

mivel az Atlanti Tonhal Védelmének Nemzetközi Bizottságának (ICCAT) San Sebastianban (Spanyolország) tartott 10. rendkívüli ülésén, 1996. november 22-29. között két ajánlást fogadott el a földközi-tengeri tonhalhalászatról; mivel az ICCAT ajánlást tett bizonyos szabályokra a tonhal legkisebb kifogható méretéről; mivel ezek az ajánlások tudományosan megalapozottak;

mivel a Közösség nemzetközi kötelezettségeinek keretében és különösen a Közösség ICCAT-csatlakozására figyelemmel, helyénvaló a tonhal túlhalászatát megelőzendő végrehajtani ezeket az ajánlásokat;

mivel ennek megfelelően módosítani kell az 1626/94/EK rendeletet [5],

ELFOGADTA EZT A RENDELETET:

1. cikk

Az 1626/94/EK rendelet a következőképpen módosul:

1. a rendelet a következő cikkel egészül ki:

"3a. cikk

(1) Augusztus 1. és 31. között tilos a tonhal halászata zsákos kerítőhálóval.

(2) Június 1. és 30. között tilos a tonhalhalászat repülőgépes vagy helikopteres támogatása."

2. a IV. mellékletben:

- a megfelelő bejegyzés helyébe a következő rendelkezés lép:

"Fajok | Legkisebb méret |

Thunnus thynnus | 70 cm vagy 6,4 kg |

- a korábbi ** lábjegyzet számozása ***-re változik.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1998. április 7-én.

a Tanács részéről

az elnök

D. Blunkett

[1] HL C 337., 1997.11.7., 36. o.

[2] HL C 104., 1998.4.6.

[3] HL C 73., 1998.3.9.

[4] HL L 389., 1992.12.31., 1. o.

[5] HL L 171., 1994.7.6., 1. o. A legutóbb az 1075/96/EK rendelettel (HL L 142., 1996.6.15., 1. o.) módosított rendelet.

--------------------------------------------------
A Tanács 1197/98/EK, ESZAK, Euratom rendelete

(1998. június 5.)

az Európai Közösségeket illető adó alkalmazása feltételeinek és eljárásának megállapításáról szóló 260/68/EGK, Euratom, ESZAK rendelet módosításáról

AZ EURÓPAI UNIÓ TANÁCSA,

tekintettel az Európai Közösségek egységes Tanácsának és egységes Bizottságának létrehozásáról szóló szerződésre, és különösen annak 28. cikke első bekezdésére,

tekintettel az Európai Közösségek kiváltságairól és mentességeiről szóló jegyzőkönyvre, és különösen annak 13. és 23. cikkére,

tekintettel a Bizottság javaslatára [1],

tekintettel az Európai Parlament véleményére [2],

(1) mivel az Európai Monetáris Intézet kinyilvánította véleményét [3];

(2) mivel létrejött az Európai Központi Bank;

(3) mivel indokolt az Európai Közösségeket illető adó alkalmazását a 260/68/EGK, Euratom, ESZAK rendeletben [4] megállapított feltételeknek és eljárásnak megfelelően kiterjeszteni az Európai Központi Bank Kormányzótanácsa és Általános Tanácsa tagjainak, valamint a Bank alkalmazottainak illetményére, bérére és tiszteletdíjára; mivel az adó alkalmazása az Európai Monetáris Intézet esetében az Intézet felszámolásával feleslegessé válik,

ELFOGADTA EZT A RENDELETET:

1. cikk

A 260/68/EGK, Euratom, ESZAK rendelet 12a. cikke az Európai Monetáris Intézet felszámolását követő napon hatályát veszti.

2. cikk

"12c. cikk

A rendelet hatálya az Európai Központi Bank Kormányzótanácsának és Általános Tanácsának tagjaira, valamint a Bank alkalmazottaira, továbbá a Bank által kifizetett nyugdíjak azon kedvezményezetteire terjed ki, akik a Tanács által az Európai Közösségek kiváltságairól és mentességeiről szóló jegyzőkönyv 16. cikkének első albekezdése értelmében meghatározott kategóriákba tartoznak, az illetmények, bérek és tiszteletdíjak, valamint a Bank által fizetett rokkantsági, öregségi és özvegyi nyugdíjak tekintetében."

3. cikk

Ezt a rendeletet 1998. június 1-jétől kell alkalmazni.

4. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1998. június 5-én.

a Tanács részéről

az elnök

G. Brown

[1] HL C 118., 1998.4.17., 14. o.

[2] Az 1998. május 28-án kiadott vélemény (még nem jelent meg a Hivatalos Lapban).

[3] Az 1998. április 6-án kiadott vélemény (még nem jelent meg a Hivatalos Lapban).

[4] HL L 56., 1968.3.4., 8. o. A legutóbb a 2190/97/ESZAK-EK-Euratom rendelettel (HL L 301., 1997.11.5., 1. o.) módosított rendelet.

--------------------------------------------------
A Bizottság 1550/98/EK rendelete

(1998. július 17.)

a vaj csökkentett áron történő értékesítéséről, valamint a cukrászati termékek, jégkrém és egyéb élelmiszerek előállítása során felhasznált tejszínre, vajra és vajkoncentrátumra vonatkozó támogatás nyújtásáról szóló 2571/97/EK bizottsági rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1587/96/EK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (6) bekezdésére és 12. cikke (3) bekezdésére,

mivel a 2571/97/EK bizottsági rendeletnek [3] az 1061/98/EK rendelettel [4] történt módosítása hat hónapról három hónapra csökkentette az 1. cikkben említett termékek feldolgozására és végtermékbe való bedolgozására rendelkezésre álló határidőt; mivel a módosítás bevezetését a támogatás iránti kérelmek rendkívül magas száma indokolta; mivel ez a kérelmezett mennyiségek csökkenéséhez vezetett; mivel, ezt az új helyzetet figyelembe véve, a végtermékbe való bedolgozásra rendelkezésre álló határidőt négy hónapra kell meghosszabbítani;

mivel amennyiben a 11. cikkben meghatározott határidőt kevesebb mint 60 nappal haladták meg, abban az esetben a 2571/97/EK rendelet 18. cikke (3) bekezdésének második albekezdése és a 22. cikke (4) bekezdésének harmadik albekezdése tonnánként és naponként 4 ECU bírságot ír elő; mivel ez az összeg túl kevésnek bizonyult tekintettel a jelenlegi piaci helyzetre, azt tonnánként és naponként 6 ECU-re kell felemelni;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2571/97/EK rendelet a következőképpen módosul:

1. a 11. cikkben szereplő "három hónap" helyébe "négy hónap" lép;

2. a 18. cikk (3) bekezdésének második albekezdésében és a 22. cikk (4) bekezdésének harmadik albekezdésében szereplő "tonnánként és naponként 4 ECU" szavak helyébe "tonnánként és naponként 6 ECU" szavak lépnek.

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ezt a rendeletet a 14. pályázati felhívástól kezdődően odaítélt mennyiségekre kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. július 17-én.

a Bizottság részéről

Franz Fischler

a Bizottság tagja

[1] HL L 206., 1996.8.16., 21. o.

[2] HL L 148., 1968.6.28., 13. o.

[3] HL L 350., 1997.12.20., 3. o.

[4] HL L 152., 1998.5.26., 3. o.

--------------------------------------------------
A Bizottság 2619/98/EK rendelete

(1998. december 4.)

a sertéshús magánraktározási támogatására vonatkozó különleges feltételekről szóló 2042/98/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK rendelettel [1] módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [2] és különösen annak 4. cikke (6) bekezdésére és 5. cikke (4) bekezdésére,

mivel a 2042/98/EK bizottsági rendelet [3] kötelezővé teszi a raktározási időszak lejártával a raktározási szerződés tárgyát képező termékek kivitelét; mivel ez a rendelkezés jelentősen csökkenti ennek a támogatási intézkedésnek a rugalmasságát és ebből következően a piaci szereplők érdeklődését az ügylet iránt; mivel emiatt indokolt ennek a kötelezettségnek az eltörlése;

mivel e rendeletnek a szerződések iránti kérelmek benyújtása idejének kezdetétől, azaz 1998. szeptember 28-tól alkalmazhatónak kell lennie annak érdekében, hogy egyenlő elbírálást biztosítson a magánraktározási támogatási rendszerben részt vevő minden piaci szereplő számára;

mivel az e rendeletben előírt intézkedések összhangban vannak a Sertéshúspiaci Irányítóbizottság véleményével,

ELFOGADTA EZT A RENDELETET:

1. cikk

A 2042/98/EK rendelet 1. cikkében a (2) és (3) bekezdést el kell hagyni, és a (4) bekezdés számozása (2) bekezdésre változik.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1998. szeptember 28-ától kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. december 4-én.

a Bizottság részéről

Franz Fischler

a Bizottság tagja

[1] HL L 349., 1994.12.31., 105. o.

[2] HL L 282., 1975.11.1., 1. o.

[3] HL L 263., 1998.9.26., 12. o.

--------------------------------------------------
A Bizottság 282/98/EK rendelete

(1998. február 3.)

az olívaolaj és az olívamaradék-olaj jellemzőiről és az ezekre vonatkozó elemzési módszerekről szóló 2568/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1581/96/EK rendelettel [1] módosított, az olajok és zsírok piaca közös szervezésének létrehozásáról szóló, 1966. szeptember 22-i 136/66/EGK tanácsi rendeletre [2] és különösen annak 35a. cikkére,

mivel az utoljára a 2472/97/EK rendelettel [3] módosított, az olívaolaj és az olívamaradék-olaj jellemzőiről és azok elemzésének módszereiről szóló 2568/91/EGK bizottsági rendelet [4] meghatározza az olívaolaj és az olívamaradék-olaj tulajdonságait és az elemzés módszereit;

mivel az egymást követő vizsgálatok igazolták a 2472/97/EK rendelet szövege megváltoztatásának szükségességét; mivel ennek eredményeképpen a 2568/91/EGK rendelet szövegét át kell dolgozni;

mivel a 2472/97/EK rendelet az Európai Közösségek Hivatalos Lapjában való kihirdetését követő 60. napon, azaz 1998. február 10-én lép hatályba; mivel e rendeletnek is azon a napon kell hatályba lépnie;

mivel e rendeletnek az előírásai összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 2568/91/EGK rendelet XVIII. melléklete kiegészül az e rendelet mellékletében szereplő 1., 2., 3. és 4. ábrával.

2. cikk

Ez a rendelet 1998. február 10-én lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. február 3-án.

a Bizottság részéről

Franz Fischler

a Bizottság tagja

[1] HL L 206., 1996.8.16., 11. o.

[2] HL 172., 1966.9.30, 3025/66. o.

[3] HL L 341., 1997.12.12., 25. o.

[4] HL L 248., 1991.9.5., 1. o.

--------------------------------------------------

MELLÉKLET

+++++ TIFF +++++

Megjegyzés:

La = laurinsav

My = mirisztinsav

P = palmitinsav

St = sztearinsav

O = olajsav

L = linolsav

Ln = linolénsav

+++++ TIFF +++++

+++++ TIFF +++++

+++++ TIFF +++++

--------------------------------------------------
A Bizottság 148/98/EK rendelete

(1998. január 22.)

az Algériából származó olívaolaj behozatalára vonatkozó különleges rendelkezések alkalmazására irányuló egyes szabályok megállapításáról szóló 2005/97/EK tanácsi rendelet alkalmazása részletes szabályainak megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az Algériából származó olívaolaj behozatalára vonatkozó különleges rendelkezések alkalmazására irányuló egyes szabályok megállapításáról szóló, 1997. október 9-i 2005/97/EK tanácsi rendeletre [1] és különösen annak 4. cikkére,

tekintettel a legutóbb az 1161/97/EK rendelettel [2] módosított, a többoldalú kereskedelmi tárgyalások uruguayi fordulóján megkötött megállapodások végrehajtásához a mezőgazdasági ágazatban szükséges kiigazításokról és átmeneti intézkedésekről szóló, 1994. december 22-i 3290/94/EK tanácsi rendeletre [3] és különösen annak 3. cikkére,

mivel a 2005/97/EK rendelet 2. cikkének (2) bekezdésében előírt vámcsökkentés minden olyan olívaolaj-importra érvényes, amelynél az importőr az olaj behozatalakor igazolja, hogy a külön exportdíj az importárban megjelenik; mivel a fenti intézkedés alkalmazása érdekében rendelkezni kell, hogy az importőr igazolást nyújtson be arról, hogy a szóban forgó díjat visszatérítették az exportőrnek;

mivel a legutóbb az 1163/97/EK rendelettel [4] módosított, többek között az Algériából származó olívaolaj behozatalára vonatkozó különleges rendelkezések ideiglenes kiigazításáról szóló 2146/95/EK bizottsági rendelet [5] előírásokat állapít meg e rendelkezésekre; mivel ezeket a rendelkezéseket az e rendeletben megállapított részletes végrehajtási szabályokra tekintettel hatályon kívül kell helyezni;

mivel az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

(1) A 2005/97/EK rendelet 2. cikkének (2) és (3) bekezdésében előírt rendelkezések minden olyan behozatalra érvényesek, amelynél az importőr a szabad forgalomba bocsátáshoz benyújtott vámáru-nyilatkozat elfogadásakor igazolja, hogy a külön exportdíj megjelenik az importárban, és hogy ő ezt a díjat az említett rendelet 2. cikk (2) bekezdésében előírtak szerint a Közösségbe való behozatalkor levonható összeg erejéig visszatérítette az exportőrnek.

(2) Az (1) bekezdés szerinti igazolás bármely olyan közigazgatási, kereskedelmi vagy banki okmány lehet, amelyet a vámhatóságok elfogadnak.

(3) E rendelet alkalmazásában "exportőr" alatt az Algériára vonatkozó EUR.1 bizonyítványban feltüntetett személy értendő.

2. cikk

A 2146/95/EK rendelet hatályát veszti.

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. január 22-én.

a Bizottság részéről

Franz Fischler

a Bizottság tagja

[1] HL L 284., 1997.10.16., 11. o.

[2] HL L 169., 1997.6.27., 1. o.

[3] HL L 349., 1994.12.31., 105. o.

[4] HL L 169., 1997.6.27., 4. o.

[5] HL L 215., 1995.9.9., 1. o.

--------------------------------------------------
A Tanács 150/1999/EK rendelete

(1999. január 19.)

az olívaolajjal kapcsolatos különös intézkedések megállapításáról szóló 2262/84/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 2262/84/EGK rendelet [3] 1. cikke (5) bekezdésének megfelelően a Tanácsnak – a Bizottság javaslata alapján, minősített többséggel – 1999. január 1-jéig el kell fogadnia az ügynökségek költségeinek finanszírozási módszerét az 1999/2000. gazdasági évtől kezdve;

mivel az olívaolaj-ágazat piacszervezésének reformjára kiterjedő hároméves átmeneti időszakról határoztak az 1998/1999. gazdasági évtől kezdve; mivel az ügynökségekre szokásosan rábízott munkát el kell végezni mind az átmeneti időszak alatt, mind pedig az ezen időszakot követő első gazdasági év alatt; mivel következésképpen gondoskodni kell az ügynökségek költségeihez ezen időszakra történő közösségi hozzájárulásról annak biztosítása érdekében, hogy hatékonyan és a szabályoknak megfelelően működhessenek a 2262/84/EGK rendelet által biztosított igazgatási önállóságuk keretein belül,

ELFOGADTA EZT A RENDELETET:

1. cikk

A 2262/84/EGK rendelet l. cikke (5) bekezdésének utolsó két albekezdése helyébe a következő szöveg lép:

"Az ügynökségek tényleges költségeinek 50 %-át az 1999/2000. gazdasági évvel kezdődő hároméves időszak alatt az Európai Közösségek általános költségvetéséből fedezik.

A Bizottság 2001. október 1-jéig áttekinti, hogy szükséges -e fenntartani a közösségi hozzájárulást az ügynökségek költségeihez, és adott esetben javaslatot terjeszt a Tanács elé. A Tanács – a Szerződés 43. cikkének (2) bekezdésében előírt eljárásnak megfelelően – 2002. január 1-jéig dönt a szóban forgó költségek finanszírozásáról."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. január 19-én.

a Tanács részéről

az elnök

K.-H. Funke

[1] HL C 384., 1998.12.10., 22. o.

[2] 1999. január 13-i vélemény (a Hivatalos Lapban még nem tették közzé).

[3] HL L 208., 1984.8.3., 11. o. A legutóbb a 2599/97/EK rendelettel (HL L 351., 1997.12.23., 17. o.) módosított rendelet.

--------------------------------------------------
A TANÁCS 1663/1999/EK RENDELETE

(1999. július 28.)

a szarvasmarhafélék azonosítási és nyilvántartási rendszere keretében használt füljelzők tekintetében a 2629/97/EK rendelet módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a szarvasmarhafélék azonosítási és nyilvántartási rendszerének létrehozásáról, valamint a marhahús és marhahúskészítmények címkézéséről szóló, 1997. április 21-i 820/97/EK tanácsi rendeletre1 és különösen annak 10. cikke a) pontjára,

(1) mivel a legutóbb a 331/1999/EK rendelettel2 módosított 2629/97/EK bizottsági rendelet3 a szarvasmarhafélék azonosítási és nyilvántartási rendszerének részét képező füljelzők, állomány-nyilvántartások és marhalevelek tekintetében részletes szabályokat állapít meg;

(2) mivel célszerű rendelkezni a füljelzők elvesztése esetén használt helyettesítő füljelzőkön szereplő információkról;

(3) mivel a 2629/97/EK rendeletet megfelelően módosítani kell;

(4) mivel az e rendeletben előírt intézkedések összhangban vannak az Európai Mezőgazdasági Orientációs és Garanciaalap Bizottságának véleményével,

ELFOGADTA EZT A RENDELETET:

1. cikk

A 2629/97/EK rendelet 1. cikke a következő (6) és (7) bekezdéssel egészül ki:

"(6) Az (1) bekezdésben előírt információn kívül és attól megkülönböztetve a füljelző elvesztése esetén használt helyettesítő füljelző római számokban kifejezett, a helyettesítő füljelző verziószámával ellátott jelet tartalmazhat. Ilyen esetben a (2) bekezdésben előírt azonosító kód változatlan marad.

(7) Füljelző elvesztése esetén a helyettesítő füljelző, amelyet a tagállamok másik tagállamban született állathoz használnak, legalább ugyanazokat az információkat tartalmazza, mint amelyeket a (2) bekezdésben előírnak, továbbá az azt kiállító illetékes hatóság kódját vagy logóját."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. július 28-án.

a Bizottság részéről

Franz FISCHLER

a Bizottság tagja

1 HL L 117., 1997.5.7., 1. o.

2 HL L 40., 1999.2.13., 27. o.

3 HL L 354., 1997.12.30., 19. o.